
ŠIAULIŲ R. KURŠĖNŲ LOPŠELIS-DARŽELIS „EGLUTĖ“
NUOTOLINIO UGDYMOJO PROCESO ORGANIZAVIMO TAISYKLĖS
1. Ikimokyklinio ir priešmokyklinio ugdymo pedagogai nuo 2020 m. kovo 30 d. vykdo nuotolinį ugdymą namuose ir informuoja tėvus (globėjus), kokiomis priemonėmis bus organizuojamas  ugdymas:

1.1. grupės facebook paskyroje pagal savaitės temą, keliamus tikslus, integruotas ugdymo programas kasdien pateikiamos aiškios, konkrečios užduotys vaikams, rekomendacijos tėvams (gali būti skenuotos užduotys, video medžiaga, parengti projektai, tyrimai, eksperimentai, pateiktos nuorodos ir pan.);
1.2. www.musudarzelis.lt paskyroje vidinėmis žinutėmis ar el. paštu atliepiant vaiko ugdymosi poreikius, gebėjimus pateikiamos individualios užduotys vaikams, rekomendacijos tėvams.
2. Savaitės veiklų refleksija - diskusija aptariama su grupės tėvais sutartu laiku grupės facebook paskyroje bei atsiunčiant atliktas užduotis, nuotraukas į asmeninį grupės auklėtojos el. paštą. Atliktos užduotys talpinamos „Vaiko pasiekimų segtuve“.
3. Ikimokyklinio ir priešmokyklinio ugdymo pedagogai, meninio ugdymo mokytojas rengia savaitės veiklos planus elektroniniame dienyne www.musudarzelis.lt. Savaitės veiklos planas turi būti parengtas iki einamos savaitės penktadienio darbo pabaigos.
4. Švietimo pagalbos specialistai (logopedai, spec. pedagogai, judesio korekcijos mokytoja) pagal  numatytų užsiėmimų skaičių per savaitę  www.musudarzelis.lt  paskyroje vidinėmis žinutėmis ar el. paštu tėvams pateikia individualias užduotis, rekomendacijas užsiėmimui su vaiku.
5. Meninio ugdymo mokytojas grupių facebook paskyrose kartą per savaitę pateikia vaikams muzikines užduotis, žaidimus.
6. Grupės auklėtojas, visuomenės sveikatos specialistas, dietistas kartą į savaitę FB Šiaulių r. Kuršėnų lopšelis-darželis „Eglutė“ paskyroje teikia tėvams rekomendacijas vaikų sveikatos stiprinimo, sveikos mitybos klausimais.
7. Plaukimo instruktorius, judesio korekcijos mokytojas kartą į savaitę FB Šiaulių r. Kuršėnų lopšelis-darželis „Eglutė“ paskyroje pateikia vaikams, tėvams ir mokytojams mankštų, fizinį aktyvumą skatinančius pratimus, rekomendacijas.
8. www.musudarzelis.lt paskyroje mokytojai nurodo tėvams (globėjams) laiką kuriuo metu bus galima konsultuotis, teikti ir gauti informaciją vaikų ugdymo klausimais.
9. Direktoriaus pavaduotojas ugdymui koordinuoja nuotolinio ugdymo procesą ir teikia rekomendacijas mokytojams www.musudarzelis.lt, FB Kuršėnų lopšelis-darželis „Eglutė“ paskyrose.
10. Administracija mokytojams, tėvams teikia rekomendacijas, konsultuoja el. paštu info@kursenueglute.lt, FB Šiaulių r. Kuršėnų lopšelis-darželis „Eglutė“ paskyroje.
11. Nuotolinio ugdymo proceso organizavimas grindžiamas tarpusavio susitarimais, rekomendacijomis. Kartą per savaitę (ketvirtadienis 13-15 val. FB Kuršėnų lopšelis-darželis „Eglutė“ paskyroje) mokytojai aptaria ir dalinasi patirtimi, numato tolimesnes ugdymo gaires.
12. Mokytojai dirbdami nuotoliniu būdu darbo laiką paskirsto savo nuožiūra į kontaktinį (trumpesnis) ir nekontaktinį (ilgesnį) darbą. Kontaktinis darbo laikas skiriamas tiesioginiam bendravimui su vaikais, tėvais pagal sutartą su tėvais laiką, nekontaktinis – planavimui, užduočių rengimui, savišvietai, bendradarbiavimui su kolegomis, darbo grupėse.
13. Esant poreikiui, suderinus su direktoriaus pavaduotoju ugdymui, mokytojai naudojasi lopšelio-darželio metodine medžiaga, ugdymo priemonėmis.
